לכבוד

היחידה של הסוציולוגיה לחינוך ולמידה

הנדון: תיאור עבודת תזה לצורך קבלת מלגה.

נושא העבודה: השפעת ההוראה הדיאלוגית על מעורבות ולמידה בקרב תלמידי ADHD בכיתות הרגילות

מטרת עבודה זו היא לבחון את השפעתה והתאמתה של ההוראה הדיאלוגית על תלמידים בעלי הפרעת קשב המשולבים בכיתות רגילות.

בפרקי הסקירה הספרותית, המסמך סוקר את חוק החינוך המיוחד, הקובע כי תלמידים עם צרכים מיוחדים זכאים לשילוב במערכת החינוך הרגילה, ואת האופן שבו השילוב מתבצע בפועל. אוכלוסיית התלמידים המשולבים כוללת תלמידים עם מוגבלויות בשכיחות גבוהה, כמו הפרעת קשב וריכוז (ADHD), הזכאים לתגבור לימודי.

הפרעת קשב וריכוז היא הפרעה נוירו-התפתחותית כרונית המתבטאת בקשיים בקשב, היפראקטיביות ואימפולסיביות. הפרעה זו עלולה להקשות על תלמידים לרכוש את מיומנויות המאה ה-21, הכוללות מיומנויות קוגניטיביות, רגשיות, חברתיות וגופניות, אשר חיוניות להצלחה במאה ה-21.

ההוראה הדיאלוגית, המאופיינת בשיתופיות, חקירה, דיון וחשיבה רפלקטיבית, נמצאה כגישה מבטיחה לקידום מיומנויות המאה ה-21. עם זאת, תלמידים עם ADHD זקוקים להתאמות בהוראה, כגון פיגומי הוראה, התאמה לסגנונות למידה ולמידה שיתופית, כדי להצליח בלמידה דיאלוגית.

המחקר יבחן את השפעת ההוראה הדיאלוגית על מעורבות וקידום תלמידים עם הפרעת קשב בכיתות רגילות, וכן את השינויים הנדרשים בהוראה זו כדי להתאימה לצרכיהם.

פרק המתדולוגיה מציג את המחקר כמחקר מבוסס עיצוב בהתאם למדעי הלמידה, ומתאר בתוכו את תוכנית המחקר הכוללת תצפיות, הכשרת צוות וניתוח תצפיות לפני ואחרי התערבות.

בברכה,

ציפורה טוויטו